Sean Youngová

Mary Sean Youngová (; * 20. november 1959, Louisville, Kentucky, USA) je americká herečka, známa predovšetkým svojimi úlohami vo vedecko-fantastických filmoch, vrátane Blade Runner (1982) a Duna (1984). 

 Detstvo a mladosť 

Youngová sa narodila v meste Louisville v štáte Kentucky ako dcéra televízneho producenta a novinára, a scenáristky, PR odborníčky a novinárky. Navštevovala Cleveland Heights High School v Cleveland Heights v Ohaiu, ale školu nedokončila. Neskôr študovala na Interlochen Arts Academy v Interlochen v Michigane a tiež na School of American Ballet v New Yorku. Predtým, než sa stala herečkou, pracovala ako modelka a baletná tanečnica.

 Kariéra 

Youngová začala svoju filmovú kariéru v roku 1980, vo filme filmom Jane Austen in Manhattan, kde si zahrala po boku herečky Anne Baxter. Jej prelomová filmová úloha prišla v roku 1982 vo filme Blade Runner, kde hrala po boku hercov ako Harrison Ford, Darryl Hannah a Joanna Cassidy. V roku 1984 ju režisér David Lynch, obsadil do filmu Duna, kde stvárnila postavu Chani. O rok neskôr, si zahrala vo filme Tajomstvo stratenej legendy. 
vľavo|náhľad|190x190pixelů|Youngová na červenom koberci v roku 1987.
V roku 1987 získala vedľajšiu rolu v filme Wall Street a v rovnakom roku si zahrala po boku hercov ako Kevin Costner a Gene Hackman v dráme Bez východiska. V roku 1989 bola pôvodne obsadená ako Vicki Vale vo filme Batman režiséra Tim Burtona, ale po zranení (zlomení ruky pri páde z koňa) ju nahradila Kim Basinger.

V roku 1991 si stvárnila dvojčatá Dorothy a Ellen v dráme Bozk pred smrťou pričom za svoj herecký odniesla dve Zlaté maliny – jednu za ženskú hlavnú rolu a druhú za vedľajšiu ženskú rolu. V roku 1994 si zahrala v komédii Ace Ventura: Zvierací detektív. 

V roku 1997 si zopakovala rolu Rachael v videohre Blade Runner a objavila sa v niekoľkých nezávislých filmoch, vrátane Poor White Trash (2000) a Mockingbird Don't Sing (2001). V roku 2005 strávila štyri mesiace v Rusku kvôli natáčaniu miniseriálu Yesenin, kde stvárnila tanečnicu Isadoru Duncan.

V júni 2013 sa zúčastnila charitatívneho korčuľovania v Ice Theater of New York, kde súťažila v Celebrity Skating proti YouTube osobnosti Michaelovi Buckleymu a olympijskému strelcovi Timovi Morehouseovi.

Youngová si zopakovala rolu Rachael z Blade Runnera v pokračovaní Blade Runner 2049 (2017), kde stvárnila nielen pôvodnú postavu (s použitím archívnych záberov z prvého filmu), ale aj novú klonovanú verziu svojej postavy, čo bolo dosiahnuté použitím inej herečky ako telo-dvojníka. V roku 2018 hosťovala v televíznom seriáli The Alienist po boku hercov ako Dakota Fanning, Daniel Brühl, Ted Levine a Luke Evans.

 Súkromný život 

V roku 1990 sa Youngová vydala za Roberta Lujana, ktorému porodila dvoch synov. Pár sa rozviedol v roku 2002, ale opäť sa zosobášili v roku 2011. V januári 2008 sa Youngová dobrovoľne prihlásila na liečbu závislosti na alkohole.

V októbri 2017 sa pridala k ženám, ktoré obvinili producenta Harveyho Weinsteina zo sexuálneho obťažovania a zneužívania.

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Louisvillu (Kentucky)